smcproject/ml-wiki-sentences huggingface dataset:
ചുവട്ടടിയെ നാഴിക ആയും വിനാഴിക ആയും മാറ്റുന്നതിനുള്ള സൂത്രങ്ങൾ അടിവാക്യത്തിൽ ഉൾപെടുന്നു.
സൂര്യോദയം കഴിഞ്ഞ് ഇത്ര സമയം ആയെന്നും അസ്തമയത്തിന് ഇത്ര സമയം ഉണ്ടെന്നും ഈ വാക്യങ്ങൾ ഉപയോഗിച്ച് തിട്ടപ്പെടുത്താറുണ്ട്.
ഈ സമ്പ്രദായത്തെ അനുസ്മരിപ്പിക്കുന്നതാണ് പിന്നീട് പ്രചാരത്തിൽ വന്ന സൂര്യഘടികാരം (Sun-dial)
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അടിവാക്യം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അടിയെതുക
തമിഴിലെ ദ്വിതീയാക്ഷരപ്രാസമാണ് അടിയെതുക .
എതുക എന്നതിന് പൊരുത്തം എന്നർഥം.
പദ്യത്തിലെ വരികൾതോറും ആദ്യക്ഷരങ്ങൾ മാത്രയളവിൽ ഒത്തിരിക്കുമ്പോൾ രണ്ടാമത്തെ അക്ഷരം തുല്യമായിരിക്കുന്ന തരത്തിൽ നിബന്ധിക്കുന്ന പ്രാസമാണിത്.
ലീലാതിലകത്തിൽ പാട്ടിന് ഉദാഹരണമായി കൊടുത്തിട്ടുള്ള- “ തരതലന്താനളന്താ, പിളന്താ പൊന്നൻ തനക ചെന്താർ, വരുന്താമൽ ബാണൻ തന്നെ കരമരിന്താ പൊരുന്താനവൻമാരുടെ കരളെരിന്താ പുരാനേ മുരാരീകണാ ”
എന്ന രാമചരിതപദ്യത്തിൽ ഒന്നും മൂന്നും വരികളിലെ രേഫം ഈ പ്രാസത്തിന് ഉദാഹരണമാണ്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അടിയെതുക എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അടിയേരിമഠം ദേവീക്ഷേത്രം
പരശുരാമനാൽ സ്ഥാപിതമായ നാലു മാന്ത്രിക-താന്ത്രിക സമ്പ്രദായങ്ങളിൽ പ്രധാന സ്ഥാനത്തുള്ളതാണ് ശ്രീ അടിയേരിമഠം .
കണ്ണൂർ ജില്ലയിലെ ആറളത്താണ് ഈ നാലുകെട്ടായുള്ള മഠം സ്ഥിതിചെയ്യുന്നത്.
പ്രധാന ദേവതാസ്ഥാനത്ത്  ഉച്ചിട്ട ഭഗവതി ആണ്.
ഉച്ചിട്ട ഭഗവതിയുടെ ഉത്ഭവസ്ഥാനം അടിയേരിയാണ്.
'അടിയേരിമഠത്തിൽ  ഉച്ചിട്ടയമ്മ' എന്നാണ് ഈ ദേവിയെ വിളിച്ചുവരുന്നത്.
ദേവതാ സമൂഹം കുടികൊള്ളുന്ന അടിയേരിയിലെ ധര്മ്മദൈവം ദുര്ഗ്ഗയും ഭൈരവാദിപഞ്ചമൂര്ത്തികള് പ്രധാന ഉപാസനാ മൂര്ത്തികളുമാണ്.
ഭഗവതി , ഭൈരവൻ  എന്നീ ദേവതകളെ പ്രധാന ശ്രീകോവിലിലും രക്തചാമുണ്ടി , തേവര് ചാത്തൻ, കരുവാള്  ഭഗവതി, കുട്ടിച്ചാത്തൻ ,ഘണ്ടാകര്ണ്ണൻ എന്നീ ദേവതകളെ രണ്ടാമത്തെ ശ്രീകോവിലിലും  പൊട്ടന് , കുറത്തി ,ഗുളികന് എന്നീ ദേവതകളെ പുറത്തു യഥാവിധി സ്ഥാനം നല്കിയും മൂവാളംകുഴി ചാമുണ്ടിക്ക് മറ്റൊരു ശ്രീകോവിൽ നിര്മ്മിച്ചും ഇവിടെ പ്രതിഷ്ഠിച്ച് ആരാധിച്ചുവരുന്നു.
തെയ്യങ്ങളുടെ തറവാടാണ് അടിയേരിമഠം.
കളിയാട്ടമാണ് ഇവിടെ പ്രധാനം.
ഉച്ചിട്ട ഭഗവതി , ഭൈരവന് , കുട്ടിച്ചാത്തൻ ,കരുവാള് ഭഗവതി , ഗുളികൻ , രക്തചാമുണ്ടി , തേവര് ചാത്തൻ , മൂവാളം കുഴി ചാമുണ്ടി , ഘണ്ടാകര്ണ്ണൻ   എന്നീ തെയ്യങ്ങൾ  5 വര്ഷത്തില്  ഒരിക്കല് ഇവിടെ  കെട്ടിയാടിക്കുന്നു.
എല്ലാ മലയാള മാസവും ഒന്നാം തീയതിയും  വിശേഷ ദിവസങ്ങളിലും ഇവിടെ ത്രികാല പൂജയും  ഉച്ചയ്ക്ക് അന്നദാനവും നടത്തുന്നു .
മീനം 6 മുതല് ആണ് മഹോത്സവം.
മംഗല്യഭാഗ്യത്തിനായി സ്വയംവര പൂജ,താലി സമര്പ്പിക്കല് , സന്താന സൗഭാഗ്യത്തിനായി സന്താനഗോപാല പൂജ, തൊട്ടിലും കുട്ടിയും വെച്ചു തൊഴല് , കുട്ടികളുടെ ഐശ്വര്യത്തിനായി തുലാഭാരം തുടങ്ങിയവ ഇവിടെ പ്രധാനമാണ് .
സഞ്ജീവനി സേവാ പദ്ധതി , ഗോദാനപദ്ധതി , വിദ്യാഭ്യാസ സഹായ പദ്ധതി, ചികിത്സാ സഹായ പദ്ധതി തുടങ്ങിയ സേവന പദ്ധതികളും ആദ്ധ്യാത്മിക പഠന ക്ലാസ്, നിരവധി പുരുഷ വനിതാ സ്വയംസഹായ സംഘങ്ങൾ തുടങ്ങിയവ ഇവിടെ പ്രവർത്തിക്കുന്നു .
അവലംബം പുറത്തേക്കുള്ള കണ്ണികൾ http://www.adiyerimadam.com
അടിവസ്ത്രം
ഗുഹ്യഭാഗങ്ങളെ / സ്വകാര്യഭാഗങ്ങളെ  മറക്കുന്നതിന് ഉപയോഗിക്കുന്ന വസ്ത്രങ്ങൾക്ക് പൊതുവെ  മലയാള ഭാഷയിൽ പറയുന്ന പേരാണ് അടിവസ്ത്രം, ഇതിനു സമാനമായി വരുന്ന മറ്റു മലയാളവാക്കുകൾ അധോവസ്‌ത്രം, ഉള്ളുടുപ്പ്‌, അടിത്തുണി, ഉൾത്തുണി എന്നിവയാണ് ഇംഗ്ലീഷിൽ ഇത് Underwear എന്ന്പറയുന്നു .
അരക്ക് താഴെയും , അരക്ക് മേലേക്കും സ്ത്രീ പുരുഷ ഭേദമന്യേ ധരിക്കുന്ന വസ്ത്രങ്ങളാണിവ.
ആകൃതി കൊണ്ടും, ധരിക്കുന്നരീതികൊണ്ടും  കാലദേശങ്ങൾക്ക് അനുസരണമായുള്ള  മാറ്റം ഇവയിലും കണ്ടു വരുന്നുണ്ട് , കോണകം , ഷഡി ( ജെട്ടി ) നിക്കർ ,ബനിയൻ എന്നിവ പുരുഷന്മാരും ,സ്ത്രീകളും.
ബ്രാ , പെറ്റിക്കോട്ട് എന്നിവ സ്ത്രീകൾ പ്രത്യേകമായും ധരിക്കുന്ന അടിവസ്ത്രങ്ങളാണ്   ഇവയിൽ സ്ത്രീ പുരുഷന്മാർ പൊതുവായി ഉപയോഗിക്കുന്ന അടിവസ്ത്രങ്ങളിൽ ലിംഗ വ്യത്യാസമനുസരിച്ച്  നേരിയ വ്യത്യാസങ്ങ്ളും കണ്ടുവരുന്നതൊഴിച്ചാൽ അടിവസ്ത്രങ്ങൾക്ക്  പൊതുസ്വഭാവമാണുള്ളത്
അടിവാരം ഇംഗ്ലീഷ് വിലാസം https://ml.wikipedia.org/wiki/Adivaram_(Malayalam_Movie)
ജോസ് തോമസിന്റെ സംവിധാനത്തിൽ വിജയരാഘവൻ , മുരളി , ചാർമ്മിള എന്നിവർ പ്രധാനവേഷങ്ങളിൽ അഭിനയിച്ച് 1997 -ൽ പുറത്തിറങ്ങിയ ഒരു മലയാളചലച്ചിത്രമാണ് അടിവാരം .
ഗിരീഷ് പുത്തഞ്ചേരിയുടെ കഥയ്ക്ക് ജി.എ. ലാൽ തിരക്കഥ രചിച്ചിരിക്കുന്നു.
നന്ദന ക്രിയേഷൻസിന്റെ ബാനറിൽ റോണാ ജോർജ്ജ് നിർമ്മിച്ച ഈ ചിത്രം റോണാ റിലീസ് വിതരണം ചെയ്തിരിക്കുന്നു.
അഭിനേതാക്കൾ അഭിനേതാവ് കഥാപാത്രം വിജയരാഘവൻ മുരളി കലാഭവൻ മണി ബോബി കൊട്ടാരക്കര ‍ ചാർമ്മിള പ്രിയങ്ക സംഗീതം
ഗിരീഷ് പുത്തഞ്ചേരി എഴുതിയ ഇതിലെ ഗാനങ്ങൾക്ക് സംഗീതം പകർന്നത് ജോൺസൺ ആണ്.
ഗാനങ്ങൾ കുളിർ പെയ്ത മാമഴയിൽ : എം.ജി. ശ്രീകുമാർ , കെ.എസ്. ചിത്ര അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം സഞ്ജീവ് ശങ്കർ ചിത്രസം‌യോജനം കെ. രാജഗോപാൽ ചമയം ബോബൻ വരാപ്പുഴ സംഘട്ടനം പഴനിരാജ് ലാബ് പ്രസാദ് ഫിലിം ലബോറട്ടറി നിശ്ചല ഛായാഗ്രഹണം കെ. ശ്രീകുമാർ എഫക്റ്റ്സ് മുരുകേഷ് ശബ്ദലേഖനം കൃഷ്ണനുണ്ണി , ഹരികുമാർ വാർത്താപ്രചരണം എബ്രഹാം ലിങ്കൻ , വാഴൂർ ജോസ് നിർമ്മാണ നിർവ്വഹണം വി. വിജയകുമാർ അസോസിയേറ്റ് എഡിറ്റർ രഞ്ജൻ എബ്രഹാം അസോസിയേറ്റ് ഡയറക്ടർ അഖിലേഷ് പുറത്തേയ്ക്കുള്ള കണ്ണികൾ അടിവാരം ഇന്റർനെറ്റ് മൂവി ഡാറ്റാബേസിൽ അടിവാരം – മലയാളസംഗീതം.
അടിയൊഴുക്കുകൾ ഇംഗ്ലീഷ് വിലാസം https://ml.wikipedia.org/wiki/Adiyozhukkukal_film
ഐ.വി. ശശിയുടെ സംവിധാനത്തിൽ മോഹൻലാൽ , മമ്മൂട്ടി , റഹ്‌മാൻ , സീമ , മേനക എന്നിവർ പ്രധാനവേഷങ്ങളിൽ അഭിനയിച്ച് 1984 -ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് അടിയൊഴുക്കുകൾ .
എം.ടി. വാസുദേവൻ നായർ ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.
ഈ ചിത്രത്തിലെ അഭിനയത്തിന് മമ്മൂട്ടിക്ക് മികച്ച സഹനടനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചു.
കാസിനോ പിൿചേഴ്സിന്റെ ബാനറിൽ കൊച്ചുമോൻ നിർമ്മിച്ച ഈ ചിത്രം വിതരണം ചെയ്തത് സെഞ്ച്വറി ഫിലിംസ് ആണ്.
അഭിനേതാക്കൾ അഭിനേതാവ് കഥാപാത്രം മോഹൻലാൽ ഗോപി മമ്മൂട്ടി കരുണൻ റഹ്‌മാൻ ചന്ദ്രൻ വിൻസെന്റ് കുമാരൻ മൂപ്പൻ ബാലൻ കെ. നായർ മണിയൻപിള്ള രാജു ജയരാജൻ ബഹദൂർ കുഞ്ഞിക്ക സത്താർ നാരായണൻ പറവൂർ ഭരതൻ ശങ്കരാടി ജോസഫ് കുതിരവട്ടം പപ്പു ശിവൻ കുട്ടി ജോണി ഗോവിന്ദൻ ജനാർദ്ദനൻ ഹംസ സീമ ദേവയാനി മേനക മാധവി സുകുമാരി രാധ കവിയൂർ പൊന്നമ്മ മറിയാമ്മ മണവാളൻ ജോസഫ് സംഗീതം
ഗാനങ്ങളില്ലാത്ത ഈ ചിത്രത്തിന്റെ പശ്ചാത്തലസംഗീതം ഒരുക്കിയിരിക്കുന്നത് ശ്യാം ആണ്.
അണിയറ പ്രവർത്തകർ ഛായാഗ്രഹണം ജയനൻ വിൻസെന്റ് ചിത്രസം‌യോജനം കെ. നാരായണൻ ചമയം എം. ഒ. ദേവസ്യ വസ്ത്രാലങ്കാരം എം.എം. കുമാർ സംഘട്ടനം ത്യാഗരാജൻ പരസ്യകല പി.എൻ. മേനോൻ പ്രോസസിങ്ങ് വിജയ കളർ ലാബ് നിശ്ചല ഛായാഗ്രഹണം അൻസാരി അസോസിയേറ്റ് ഡയറക്ടർ ജോമോൻ അസിസ്റ്റന്റ് ഡയറക്ടർ അനിൽ കുമാർ കോ-പ്രൊഡ്യൂസർ മമ്മൂട്ടി , മോഹൻലാൽ , ഐ.വി. ശശി , സീമ പുരസ്കാരങ്ങൾ 1984 – കേരളസംസ്ഥാന ചലച്ചിത്രപുരസ്കാരം മികച്ച നടൻ : മമ്മൂട്ടി 1984 – ഫിലിംഫെയർ അവാർഡ് മികച്ച നടൻ : മമ്മൂട്ടി അവലംബം പുറത്തേയ്ക്കുള്ള കണ്ണികൾ അടിയൊഴുക്കുകൾ ഇന്റർനെറ്റ് മൂവി ഡാറ്റാബേസിൽ
അടിയോടി
കേരളത്തിലെ സാമന്തജാതികളിൽ ഒരു വിഭാഗമാണ് അടിയോടി.
ക്ഷത്രിയവിഭാഗത്തിൽ പെട്ട ഇവർ പലയിൽടത്തും നാടുവാഴികൾ ആയിരുന്നു.
പ്രസിദ്ധ അടിയോടിമാർ കെ.ജി. അടിയോടി - എം പി, മന്ത്രി ഡോ.കെ.ജി അടിയോടി - ജന്തുശാസ്ത്രജഞൻ, കോഴിക്കോട് സർവ്വകലാശാല# കെ കുഞ്ഞിരാമൻ അടിയോടി - ചിറ്റാരിപ്പറമ്പ്‌ ഗ്രാമപഞ്ചായത്തിന്റെ ആദ്യ #പ്രസിഡണ്ട്.
പി.സി.കെ അടിയോടി (പയ്യന്നൂരിലെ നേതാവ്) പയ്യന്നൂർ നഗരസഭ പി.പി നാരായണൻ അടിയോടി- മാങ്ങാട്ടിടം യു.പി. സ്കൂൾ അരീക്കോടി പറമ്പത്ത് നാരായണൻ അടിയോടി- കെ.ബാലകൃഷ്ണ കുറുപ്പിന്റെപിതാവ്
അടിവി ബാപിരാജു ഇംഗ്ലീഷ് വിലാസം https://ml.wikipedia.org/wiki/Adivi_Bapiraju
അടിവി ബാപിരാജു (1895 - 1952)  തെലുഗുസാഹിത്യകാരൻ മാത്രമല്ല ചിത്രകാരൻ, കവി , ഗാനരചയിതാവ്, കഥാകൃത്ത്, നോവലിസ്റ്റ് എന്നീ പല നിലകളിലും ഇദ്ദേഹം പ്രസിദ്ധി നേടിയിട്ടുണ്ട്.
ഗോദാവരി ജില്ലയിൽപ്പെട്ട എലൂരു എന്ന ഗ്രാമത്തിൽ 1895-ൽ ജനിച്ച ബാപിരാജു, രാജമുന്ദ്രി കോളജിൽ പഠിച്ചു ബിരുദം നേടി.
കോളേജ്പഠനവും കലാജീവിതവും
രാജമുന്ദ്രി കോളജിന്റെ പ്രിൻസിപ്പലും മികച്ച കലാകാരനും കഥാകൃത്തുമായിരുന്ന ദാസ്വാൾഡ് കൂൻദ്രിയുടെ സമ്പർക്കം ബാപിരാജുവിന്റെ വ്യക്തിത്വവികാസത്തിന് വളരെ സഹായകമായിത്തീർന്നു.
ഗായകൻ, ഗാനരചയിതാവ്, ചിത്രകാരൻ എന്നീ നിലകളിലായിരുന്നു ആദ്യകാലത്ത് ബാപിരാജു പ്രസിദ്ധനായിത്തീർന്നത്.
സാഹിത്യകാരന്മാരായ കവികൊണ്ടലവേങ്കടറാവുവിന്റെയും ചിത്രകാരനായ ദാമർല രാമറാവുവിന്റെയും പ്രേരണയും പ്രോത്സാഹനവും നിമിത്തം കവിതാരചനയിലേക്ക് ഇദ്ദേഹം തിരിഞ്ഞു.
തെലുഗുസാഹിത്യത്തിൽ കാല്പനിക പ്രസ്ഥാനം വികസിച്ചുതുടങ്ങിയിരുന്ന ആ ഘട്ടത്തിൽ ബാപിരാജുവിന്റെ കലാസൃഷ്ടികൾക്ക് സാർവത്രികമായ സ്വാഗതം ലഭിച്ചു.
സൗന്ദര്യപൂജയും സത്യാന്വേഷണവുമാണ് ഇദ്ദേഹത്തിന്റെ കവിതകളുടെ ഊടും പാവും.
സമസൃഷ്ടിസ്നേഹവും ദേശീയബോധവും ഈ കവിതകളിൽ തിരതല്ലുന്നു.
ഇത്തരത്തിലുള്ള 72 കവിതകളുടെയും ഏതാനും ഗാനങ്ങളുടെയും സമാഹാരമാണ് ശശികല എന്ന കൃതി.
കഥാകൃത്ത്
കഥാകൃത്ത് എന്ന നിലയിലും ബാപിരാജു ശ്രദ്ധേയനാണ്.
കലാകാരൻമാരുടെ ജീവിതത്തെയും അവരുടെ സൗന്ദര്യദർശനത്തെയും കേന്ദ്രീകരിച്ചുകൊണ്ട് ഇദ്ദേഹം നിരവധി കഥകൾ രചിച്ചിട്ടുണ്ട്.
സൗന്ദര്യതൃഷ്ണയും ദാർശനികചിന്തയും സാംസ്കാരികബോധവും എല്ലാ കഥകളിലും പ്രതിഫലിക്കുന്നു.
ശിലാകന്യക അഞ്ജലി രാഗമാലിക തരംഗിണി
എന്നീ കഥാസമാഹാരങ്ങൾ തെലുഗു സാഹിത്യത്തിലെ എണ്ണപ്പെട്ട കൃതികളാണ്.
തെലുഗുവിലെ ആധുനികകാലത്തെ ഏറ്റവും വലിയ നോവലിസ്റ്റായ വിശ്വനാഥസത്യനാരായണയുടെ സമശീർഷനാണ് ബാപിരാജു.
ഇദ്ദേഹത്തിന്റെ നാരായണറാവു, നരുഡു, ഗോണഗണറെഡ്ഡി എന്നീ സാമൂഹ്യനോവലുകളും ഹിമബിന്ദു എന്ന ചരിത്രനോവലും തെലുഗു നോവൽസാഹിത്യത്തിൽ ഒരു വഴിത്തിരിവിനെ കുറിക്കുന്നു.
പാശ്ചാത്യ കാല്പനിക നോവലുകളിലെ സാങ്കേതികരീതികളും ബാപിരാജു തന്റെ നോവലുകളിൽ വിജയകരമായി പരീക്ഷിച്ചിട്ടുണ്ട്.
ശില്പ സൗകുമാര്യത്തിലും ആശയഗാംഭീര്യത്തിലും ഒരുപോലെ ശ്രദ്ധ ചെലുത്തി നോവലുകൾ രചിച്ച അപൂർവം ചിലരിൽ ഒരാളാണ് ബാപിരാജു.
ഇദ്ദേഹത്തിന്റെ ഹിമബിന്ദു എന്ന ചരിത്രാഖ്യായികയ്ക്ക് ലഭിച്ചിടത്തോളം അംഗീകാരം മറ്റൊരു നോവലിനും ആന്ധ്രയിൽ ലഭിച്ചിട്ടില്ലെന്നു പറയാം.
ശാതവാഹനകാലഘട്ടത്തിലെ രാഷ്ട്രനീതി, ധാർമികവും സാമുദായികവും നീതിന്യായപരവുമായ സവിശേഷതകൾ, സാമ്രാജ്യവിസ്തൃതിക്കുവേണ്ടി രാജാക്കൻമാർ തമ്മിൽ നടത്തിയ സംഘട്ടനങ്ങൾ, മതപരമായ അസഹിഷ്ണുതയിൽനിന്നുളവാകുന്ന സംഘർഷങ്ങൾ, സൈനിക സംവിധാനം, ക്ഷേത്രകല, രാജവീഥികൾ, ചികിത്സാവിധികൾ, നഗരനിർമ്മാണരീതികൾ, സ്ത്രീകൾക്ക് സമൂഹത്തിലുള്ള സ്ഥാനം, ബൗദ്ധധർമാവലംബികളുടെ ആധിക്യം എന്നീ വിവിധവിഷയങ്ങളിലേക്ക് വെളിച്ചം വീശുന്ന കൃതിയാണ് ഹിമബിന്ദു.
ഈ നോവലിൽ ഉദാത്തമായ ആദർശപ്രേമം വർണിക്കപ്പെട്ടിരിക്കുന്നു.
1952-ൽ അടവി ബാപിരാജു നിര്യാതനായി.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അടിവി ബാപിരാജു എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
MTV ബീറ്റസ് (TV ചാനൽ)
15 നും 30 നും ഇടയിൽ പ്രായമുള്ള പ്രേക്ഷകർക്കായി ബോളിവുഡിൽ ശ്രദ്ധ കേന്ദ്രീകരിച്ച് 24×7 ഹിന്ദി സംഗീത വീഡിയോകൾ കാണിക്കുന്നതിനായി സമർപ്പിച്ചിരിക്കുന്ന ഒരു ഇന്ത്യൻ ടെലിവിഷൻ ചാനലാണ് MTV ബീറ്റ്സ്.
ടിവി18-ന്റെയും പാരാമൗണ്ട് ഗ്ലോബലിന്റെയും സംയുക്ത സംരംഭമായ വയാകോം 18-ന്റെ ഉടമസ്ഥതയിലുള്ളതാണ് ചാനൽ.
2016 സെപ്റ്റംബറിൽ Viacom18, Pepsi MTV ഇൻഡീസ് ചാനലിന് പകരമായി MTV ബീറ്റ്സ് പ്രഖ്യാപിച്ചു, അതിൽ ഉള്ളടക്കം ഇന്റർനെറ്റിലേക്ക് മൈഗ്രേറ്റ് ചെയ്യപ്പെട്ടു.
2016 സെപ്റ്റംബർ 7-ന്, MTV ബീറ്റ്‌സ് വെബ്‌സൈറ്റ്, എസ്എംഎസ്, കോളുകൾ എന്നിവ വഴി പൊതു വോട്ടിംഗ് അനുവദിക്കുന്ന തീം ഷോകളും സംവേദനാത്മക സവിശേഷതകളും സംയോജിപ്പിച്ച് ക്യൂറേറ്റഡ് മ്യൂസിക് പ്ലേലിസ്റ്റുകൾ അവതരിപ്പിക്കുന്ന പ്രക്ഷേപണം ആരംഭിച്ചു.
പ്രക്ഷേപണത്തിന്റെ രണ്ടാം വർഷത്തിൽ, അത് പ്രേക്ഷകരുടെ എണ്ണത്തിൽ 50% വർദ്ധനവ് രേഖപ്പെടുത്തുകയും ഇന്ത്യൻ റെഡ് ക്രോസ് സൊസൈറ്റിയുമായി സഹകരിച്ച് ബ്ലഡ് മേൻ ഹായ് ബീറ്റ് (ഞങ്ങളുടെ രക്തത്തിലെ ബീറ്റ്) എന്ന മുദ്രാവാക്യം പ്രയോജനപ്പെടുത്തി ഒരു ബ്ലഡ് ഡ്രൈവ് സംഘടിപ്പിക്കുകയും ചെയ്തു.
നിലവിൽ, ചാനൽ "ആർട്ടിസ്റ്റ് ഓഫ് ദ മന്ത്" തിരഞ്ഞെടുക്കുന്നു, അദ്ദേഹത്തിന്റെ ബഹുമാനാർത്ഥം മാസത്തിൽ എക്സ്ക്ലൂസീവ് പ്രോഗ്രാമിംഗ് ലഭിക്കുന്നു.
MURCS അസോസിയേഷൻ
MURCS അസോസിയേഷൻ (മേയർ-റോക്കിറ്റാൻസ്‌കി-കുസ്റ്റർ-ഹൗസർ സിൻഡ്രോമിന്റെ ഒരു വകഭേദം) വളരെ അപൂർവമായ ഒരു വികസന വൈകല്യമാണ് ഇത് പ്രാഥമികമായി മുള്ളേരിയൻ അജെനിസിസ്, വൃക്കസംബന്ധമായ അജനിസിസ്, സെർവിക്കോത്തോറാസിക് സോമൈറ്റ് അബ്നോർമാലിറ്റീസ് എന്നിവ ഉൾപ്പെടുന്ന  പ്രത്യുൽപാദന, മൂത്രാശയ സംവിധാനങ്ങളെ ബാധിക്കുന്നു.
ഇത് സ്ത്രീകളെ മാത്രമേ ബാധിക്കുകയുള്ളൂ.
വജൈനൽ അജെനെസിസ് മാനേജ്മെന്റ്: എംആർകെഎച്ച് സിൻഡ്രോമിലെ വജൈനൽ എജെനിസിസ് തിരുത്തൽ, പ്രവർത്തനക്ഷമമായ നിയോവാജിന സൃഷ്ടിക്കുന്നത് ചികിത്സയിലെ ഒരു മുഖമുദ്രയാണ്.
യോനി നിർമ്മാണത്തിനായി വിവിധ ശസ്ത്രക്രിയകളും ശസ്ത്രക്രിയേതര രീതികളും നിർദ്ദേശിക്കപ്പെട്ടിട്ടുണ്ട്.
Notes അവലംബം Herlin, M.K., Petersen, M.B. Brännström, M. Mayer-Rokitansky-Küster-Hauser (MRKH) syndrome: a comprehensive update.
Orphanet J Rare Dis 15, 214 (2020).
https://doi.org/10.1186/s13023-020-01491-9 External links
അമുർ പുള്ളിപ്പുലി ഇംഗ്ലീഷ് വിലാസം https://ml.wikipedia.org/wiki/Amur_leopard
കിഴക്കൻ റഷ്യ , കൊറിയൻ ഉപദ്വീപ്, വടക്കുകിഴക്കൻ ചൈന എന്നിവിടങ്ങളിൽ കാണപ്പെടുന്ന ഗുരുതരമായ വംശനാശഭീഷണി നേരിടുന്ന പുള്ളിപ്പുലിയാണ് അമുർ പുള്ളിപ്പുലി (Amur leopard) .
ശാസ്ത്രനാമം Panthera pardus orientalis എന്നാണ് .
ഏറ്റവും ഒടുവിൽ നടന്ന സെൻസസ് പ്രകാരം  30-35 അമുർ പുള്ളിപ്പുലികൾ മാത്രമേ ഇന്ന് സ്വന്തം ആവാസ സ്ഥാനങ്ങളിൽ കാണപ്പെടുന്നുള്ളൂ.
ഇതിനെ Far Eastern Leopard എന്നും വിളിക്കുന്നു.
അമൂർത്തബീജഗണിതം ഇംഗ്ലീഷ് വിലാസം https://ml.wikipedia.org/wiki/Abstract_algebra ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഗണിതശാസ്ത്രത്തിലെ ഗ്രൂപ്പ് , വലയം , ക്ഷേത്രം , അനുപാതപ്രമാണങ്ങൾ ‍, സദിശസമഷ്ടി , ബീജഗണിതം തുടങ്ങിയ ബീജീയഘടനകളെക്കുറിച്ച് പഠിക്കുന്ന ശാഖയാണ് അമൂർത്തബീജഗണിതം .
ബീജഗണിതവും അമൂർത്തബീജഗണിതവും ഒന്നുതന്നെ എന്ന് കരുതുന്നവരുമുണ്ട്.
ഇന്ന് മൗലികബീജഗണിതവും അമൂർത്തബീജഗണിതവും വ്യത്യസ്തമായിത്തന്നെ പഠനവിധേയമാക്കുന്നു.
മൗലികബീജഗണിതം രേഖീയക്ഷേത്രത്തിലേക്കും ക്രമബീജഗണിതത്തിലേക്കുമുള്ള ഒരു തുടക്കം മാത്രമാണ്.
19-ാം നൂറ്റാണ്ടിനുമുന്നേ, ബീജഗണിതത്തെ ബഹുപദങ്ങളുടെ പഠനമായായിരുന്നു കണക്കാക്കിയിരുന്നത്.
19-ാം നൂറ്റാണ്ടിൽ കൂടുതൽ സങ്കീർണ്ണമായ പ്രശ്നങ്ങളും പരിഹാര രീതികളും വിസിപ്പിച്ചെടുത്തതോടെയാണ് അമൂർത്തബീജഗണിതം നിലവിൽ വന്നത്.
അമൂർത്തബീജഗണിതത്തിൽ അംഗീകരിക്കപ്പെട്ട പല സിദ്ധാന്തങ്ങളും ഗണിതശാസ്ത്രത്തിലെ വിവിധ ശാഖകളിലെ വിഭിന്ന വസ്തുതകളായിട്ടായിരുന്നു തുടങ്ങിയത്.
പിന്നീട് അവ ഒരു പൊതുആശയം ആർജിക്കുകയും, ഒടുവിൽ ഏകീകൃതമാവുകയും ചെയ്തു.
19-ആം നൂറ്റാണ്ടിന്റെ അവസാനത്തോടെ ഏറെക്കുറേ പ്രശ്നങ്ങളും ബീജീയസമവാക്യങ്ങളുമായി ബന്ധപ്പെട്ടിരുന്നു.
താഴെ പറയുന്നവ പ്രധാനപ്പെട്ടവയാണ്.
രേഖീയബീജഗണിതത്തിലെ മാട്രിക്സുകളുടേയും സാരണികത്തിന്റേയും കണ്ടുപിടിത്തത്തിലേക്ക് നയിച്ച രേഖീയ സമവാക്യസംഹിതകളുടെ നിർദ്ധാരണം.
ഗ്രൂപ്പ് എന്ന ആശയത്തിനു നിദാനമായ ഉയർന്ന കോടിയിലുള്ള ബഹുപദസമവാക്യങ്ങൾ നിർദ്ധാരണം ചെയ്യുന്നതിനായി സൂത്രവാക്യങ്ങൾ രൂപപ്പെടുത്താൻ നടത്തിയ ശ്രമങ്ങൾ.
ദ്വിമാനവും അതിനുമുകളിലുമുള്ള സമവാക്യങ്ങളുടേയും ഡയഫന്റൈൻ സമവാക്യങ്ങളുടേയും അങ്കഗണിതസൂക്ഷ്മപരിശോധന വലയം , ഗുണജം (ideal) എന്നീ ആശയങ്ങൾക്ക് വഴിതെളിച്ചു.
അമൃത ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ഇംഗ്ലീഷ് വിലാസം https://ml.wikipedia.org/wiki/Amrita_Institute_of_Medical_Sciences_and_Research_Centre പ്രധാന കെട്ടിടം
1998-ൽ എറണാകുളം ജില്ലയിലെ ഇടപ്പള്ളിയിൽ സ്ഥാപിതമായ ആരോഗ്യ പരിരക്ഷാലയമാണ് അമൃത ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് .
മാതാ അമൃതാനന്ദമയി മഠത്തിന്റെ കീഴിലാണ് ഇതു പ്രവർത്തിക്കുന്നത്.
അവലംബം Amrita Institute of Medical Sciences and Research Centre എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അമൃത ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് വെബ്‌സൈറ്റ് Archived 2010-10-18 at the Wayback Machine .
അമൂർത്തകല ഇംഗ്ലീഷ് വിലാസം https://ml.wikipedia.org/wiki/Abstract_art Kazimir Malevich , Black Square , c. 1913 Wassily Kandinsky , On White 2, 1923
പ്രകൃതിയെ അനുകരിക്കുകയോ പകർത്തുകയോ ചെയ്യാതെ രൂപങ്ങളും വർണങ്ങളും കൊണ്ട് സ്വതന്ത്രങ്ങളും സ്വയംസമ്പൂർണങ്ങളുമായ ചിത്രശില്പങ്ങൾ ആവിഷ്കരിക്കുന്ന രചനാസങ്കേതത്തെയാണ് അമൂർത്തകല എന്ന് പറയുന്നത്.
കേവലമൂല്യങ്ങൾ (absolute values) പ്രാപിക്കുന്നതിനുള്ള മനുഷ്യസഹജമായ അഭിനിവേശത്തിന്റെ ഒരു നിദർശനമാണിത്.
ഈ പ്രത്യേകത ആദ്യമായി വിഭാവനം ചെയ്തത് യവനദാർശനികനായ പ്ലേറ്റോ ആണ്.
അദ്ദേഹം ഈ പ്രതിഭാസത്തെ ഇങ്ങനെ വിശദമാക്കിയിരിക്കുന്നു: രൂപസൌന്ദര്യം എന്നു പറയുമ്പോൾ മിക്കവരും പ്രതീക്ഷിക്കുന്നതുപോലെ ജീവജാലങ്ങളുടെയോ ചിത്രങ്ങളുടെയോ സൌന്ദര്യത്തെയല്ല ഞാൻ അർഥമാക്കുന്നത്.
പിന്നെയോ...
ലേയ്ത്തുകൾ (കടച്ചിൽ യന്ത്രങ്ങൾ), റൂളറുകൾ, സ്ക്വയറുകൾ എന്നിവകൊണ്ട് ഉണ്ടാക്കുന്ന നേർവരകളും വളവുകളും പരന്നതോ ഘനരൂപത്തിൽ ഉള്ളതോ ആയ പദാർഥങ്ങളുടെ തലങ്ങളും ആണ്...
എന്നാൽ ഈ പദാർഥങ്ങൾ മറ്റു പദാർഥങ്ങളെപ്പോലെ താരതമ്യപരിഗണനയുടെ വെളിച്ചത്തിൽ അല്ല സുന്ദരങ്ങൾ ആയിരിക്കുന്നത്.
ഇവ പ്രകൃത്യാ സുന്ദരങ്ങളാണ്; കേവലമായിത്തന്നെ സുന്ദരങ്ങളാണ് .
പ്രകൃതിവിഭവങ്ങളുടെ ദൃശ്യരൂപത്തെ പ്രതിനിധാനം ചെയ്യുന്ന ചിത്രശില്പവിന്യാസങ്ങളെക്കാൾ ആകാരവും വർണവും അവയിൽതന്നെ സമഞ്ജസമായി ഏകാഗ്രമായി സഫലമായി സമ്മേളിച്ച് അനുവാചകഹൃദയങ്ങളിൽ വൈകാരികാനുഭൂതി ഉളവാക്കുന്ന കലാവിദ്യയാണിത്.
അമൂർത്തകലയുടെ അംശം മഹത്തായ എല്ലാ കലാസൃഷ്ടികളിലും അടങ്ങിയിരിക്കുന്നു.
പ്രകൃതിയുടെ ശരിപ്പകർപ്പാണെങ്കിലും യാഥാതഥ്യശൈലിയിൽ രൂപംകൊണ്ടിട്ടുള്ളവയാണെങ്കിലും അവയിലെല്ലാംതന്നെ ഈ അംശം ഏറിയോ കുറഞ്ഞോ കാണാം.
അമൂർത്തകലയെ അരൂപകല , കേവലകല എന്നിങ്ങനെ രണ്ടായി വിവക്ഷിക്കാറുണ്ട്.
പാശ്ചാത്യകലാസംജ്ഞകളായ അബ്‌സ്ട്രാക്ട് ആർട്ട് , നോൺഫിഗററ്റീവ് ആർട്ട് എന്നിവയ്ക്കു സമാനമായിട്ടാണ് ഈ ശബ്ദങ്ങൾ ഉപയോഗിക്കാറുള്ളത്.
സമകാലികഭാരതീയകലയിലും ഈ ധാര തെളിയുന്നുണ്ടെങ്കിലും യൂറോപ്പിലും അമേരിക്കയിലുമാണ് വ്യാപകമായ ഒരു കലാപ്രസ്ഥാനമായി ഇത് പ്രചരിച്ചിട്ടുള്ളത്.
20-ാം ശതകത്തിലെ ഏറ്റവും മഹത്തായ കലാപ്രസ്ഥാനമായി ഇതിനെ കരുതാവുന്നതാണ്.
ഛായാഗ്രഹണത്തിന്റെ കണ്ടുപിടിത്തത്തോടുകൂടി പ്രകൃതിയെ യഥാതഥമായി അനുകരിക്കുകയും രേഖപ്പെടുത്തുകയും ചെയ്യുന്ന കലാരീതി അപ്രസക്തമായിത്തീരുകയും കലാകാരൻമാർ പ്രകൃതിയെ പുനർനിർമ്മിക്കുന്നതിലും അമൂർത്തഭാവങ്ങളെ ആവാഹിക്കുന്നതിലും തത്പരരായി തീരുകയും ചെയ്തു.
പ്രകൃതിയിൽ ഗോളങ്ങളും നാളികകളും ത്രികോണങ്ങളും ദർശിച്ച സെസാൻ എന്ന ഫ്രഞ്ചു കലാകാരനാണ് ഈ പ്രവണത തുടങ്ങിവച്ചത്.
അദ്ദേഹത്തിന്റെ ചിത്രങ്ങൾ ബാഹ്യമായി യാഥാതഥ്യത്തിൽനിന്ന് വളരെയേറെ അകന്നു പോകുന്നില്ലെങ്കിലും ആന്തരികമായി ക്ഷേത്രഗണിതാത്മകമായ ഒരു പശ്ചാത്തലത്തിലാണ് സംവിധാനം ചെയ്യപ്പെട്ടിട്ടുള്ളത്.
1909 മുതൽ പ്രത്യക്ഷപ്പെടുന്ന പിക്കാസോയുടെയും ജോർജ് ബ്രാക്കിന്റെയും ചിത്രങ്ങളിൽ ഭാഗികമായ അമൂർത്തത അനുഭവപ്പെട്ടു.
ഛായാചിത്രങ്ങളും നിശ്ചലദൃശ്യങ്ങളുമാണ് അവരുടെ സൃഷ്ടികളിൽ കാണാൻ കഴിയുന്നതെങ്കിലും ദൃശ്യങ്ങളുടെ യഥാതഥ പ്രതീതിയെ അവർ പിൻപറ്റിയില്ല.
പകരം, രൂപങ്ങളുടെ ത്രിമാന ഘടനയെ വിഘടിപ്പിച്ച് അവയെ ദ്വിമാനമായ ശ്ളഥരൂപങ്ങളായി പരിവർത്തിപ്പിച്ചു.
പിക്കാസോ , ബ്രാക്, ഷ്വാൻഗ്രിസ് തുടങ്ങിയവരുടെ സൃഷ്ടികളിൽ പൊതുവെ പ്രത്യക്ഷപ്പെട്ട ഈ രചനാ സമ്പ്രദായം പിന്നീട് 'ക്യൂബിസം' എന്നറിയപ്പെട്ടു.
ക്യൂബിസത്തിന്റെ ദൃശ്യവരനയിൽ അമൂർത്തത ചെറുതായി നിഴലിക്കുന്നതായി കാണാം.
അമൂർത്തകലയുടെ വികസിത രൂപം വിഭാവനം ചെയ്യുകയും അതിന്റെ പ്രയോഗരീതി സാധ്യമാക്കുകയും ചെയ്തത് റഷ്യൻ ചിത്രകാരനായ വാസിലി കാൻസിസ്ക്കിയാണ് (1866-1944) തിരിച്ചറിയാവുന്ന രൂപങ്ങളെ അനുകരിക്കാതെ കേവലം വർണങ്ങൾ കൊണ്ടു മാത്രം ഭാവപ്രകാശനം സാധിക്കുന്ന സങ്കേതമാണ് കാൻഡിൻസ്കി സ്വീകരിച്ചത്.
അദ്ദേഹം യഥാതഥമായ വസ്തുക്കളെ വികലമാക്കുകയോ ഛിന്നഭിന്നമാക്കി പുനഃസംവിധാനം ചെയ്യുകയോ അല്ല, കേവല വർണരൂപങ്ങൾ നിർമ്മിക്കയാണ് ചെയ്യുന്നത്.
ഇതിൽ യാഥാതഥ്യത്തിന്റെ അംശമില്ല.
ശുദ്ധമായ സംഗീതം പോലെയാണത്.
അത് ഉപബോധമനസ്സിൽ ഉദ്വേഗം ഉളവാക്കുന്നു.
ഈ അമൂർത്തഭാവപ്രകാശനത്തെക്കുറിച്ച് സർ മൈക്കേൽ സാഡ്ലർ ഇപ്രകാരം പറയുന്നു: 'കാൻഡിൻസ്കി സംഗീതത്തെ ചിത്രീകരിക്കുന്നു. സംഗീതത്തിനും ചിത്രകലയ്ക്കും തമ്മിലുള്ള മതിൽക്കെട്ട് അദ്ദേഹം' പൊളിച്ചുമാറ്റിയിരിക്കുന്നു.
കാൻഡിൻസ്കിക്ക് ഒട്ടേറെ അനുകർത്താക്കളുണ്ട്.
ഇതേസമയം ക്യൂബിസത്തിൽനിന്ന് പ്രചോദനം നേടിയ കാസിമിൻ മാലെവിച്ച് എന്ന റഷ്യൻ കലാകാരൻ അമൂർത്തകലയെ ക്ഷേത്രഗണിതാത്മകമാക്കി മാറ്റുകയായിരുന്നു.
യാഥാതഥ്യം, അർഥം, വികാരം എന്നിവയെ പാടെ വിപാടനം ചെയ്ത് രൂപങ്ങളെ ഋജുരേഖകൾക്കുള്ളിൽ ഒതുക്കുകയായിരുന്നു ഇദ്ദേഹം.
ക്രമേണ വർണപ്പൊലിമയും ഉപേക്ഷിച്ചു.
വെളുത്ത തലത്തിൽ കറുത്ത ചതുരങ്ങൾ, വൃത്തങ്ങൾ എന്നിവ മാറി, ഒടുവിൽ വെളുത്ത തലത്തിൽ വെളുത്ത ചതുരങ്ങൾ തന്നെ രചിക്കുന്നതിൽ ഇദ്ദേഹം സാഫല്യം കണ്ടെത്തി.
കലയ്ക്ക് ഇതിനുമപ്പുറം ശുദ്ധമാകാൻ സാധ്യമല്ലല്ലോ.
ഈ പ്രസ്ഥാനത്തെ 'സുപ്രീം' അഥവാ 'പരമം' എന്ന് അർഥം വരുന്ന 'സുപ്രമാറ്റിസം' എന്ന സംജ്ഞകൊണ്ട് ഇദ്ദേഹം വിശേഷിപ്പിച്ചു. 'വെളുത്ത കാൻവാസിൽ വരയ്ക്കപ്പെടുന്ന കറുത്ത ചതുരത്തിൽ എല്ലാ കലയേയും ഒതുക്കി നിർത്തുന്നതാണ് സുപ്രമാറ്റിസം . എനിക്കൊന്നും കണ്ടുപിടിക്കേണ്ടിവന്നില്ല. എനിക്ക് എന്നിൽതന്നെ അനുഭവപ്പെട്ട അന്ധതമസ്സായിരുന്നു അത്. അതിൽ ഞാൻ സൃഷ്ടിയെ കണ്ടു. അതിനെ ഞാൻ സുപ്രമാറ്റിസം എന്നു വിളിച്ചു'.
എന്നിപ്രകാരമാണ് ഇദ്ദേഹം പറഞ്ഞിട്ടുള്ളത്.
മാലെവിച്ചിനെ തുടർന്ന് പിയെ മോണ്ട്രിയാൻ എന്ന ഡച്ചു കലാകാരൻ ക്ഷേത്രഗണിതാത്മക കേവലകലയെ ഒരു സാർവലൌകിക പ്രസ്ഥാനമാക്കിത്തീർത്തു.
ക്യൂബിസത്തിൽനിന്ന് അതിന്റെ യഥാതഥ ഘടകങ്ങളെ പാടേ മാറ്റിയിട്ട് അതിനെ തീർത്തും ഋജുരേഖാനിബന്ധമാക്കിയത് അദ്ദേഹമാണ്.
സുസംഘടിതമായ ചതുരങ്ങൾ, ദീർഘസമചതുരങ്ങൾ, പരന്ന വർണതലങ്ങൾകൊണ്ടു നിർമിച്ച രേഖകൾ മുതലായവയിൽ നിബദ്ധമാണ് അദ്ദേഹത്തിന്റെ കല.
അത് അർഥരഹിതമാണ്, പക്ഷേ, കലാപരമായി സുന്ദരമാണ്.
ബെൻ നിക്കൾസൺ എന്ന ബ്രിട്ടിഷ് കലാകാരൻ, ഭാരതത്തിൽ ചണ്ഡിഗഢ് സംവിധാനം ചെയ്ത ലെ കോർബൂസിയെ, അമേരിക്കൻ കലാകാരനായ ജാക്സൺ പൊള്ളോക് മുതലായ പേരുകളും അമൂർത്തകലയുടെ ചരിത്രത്തിൽ ഉയർന്നു നിൽക്കുന്നവയാണ്.
പൊള്ളോക് വലിയ കാൻവാസുകളിൽ ചായത്തുള്ളികൾ തെറിപ്പിച്ച് വർണാങ്കിത തലങ്ങൾ രചിക്കുന്നു.
ഈ രീതിയെ 'ആക്ഷൻ പെയിന്റിങ്' എന്നു വിളിക്കാറുണ്ട്. 'ഡിസ്റ്റിജൽ', 'താക്കിസ്മെ', 'പ്യൂരിസം' മുതലായ ഉപപ്രസ്ഥാനങ്ങളും അമൂർത്തകലയുടെ വകഭേദങ്ങളാണ്.
ശില്പകലയിലും ഈ പ്രവണത പ്രകടമാണ്.
ലോഹം, കല്ല്, സിമന്റ് മുതലായ മാധ്യമങ്ങളിൽ കലാകാരൻമാർ ക്ഷേത്രഗണിതാത്മകമായ ത്രിമാനരൂപങ്ങൾ രചിക്കുന്നു.
മാധ്യമത്തിന്റെ അസംസ്കൃതരൂപത്തെ അടിസ്ഥാനമാക്കി അവയെ കടഞ്ഞും കൊത്തിയും രൂപങ്ങൾ നിർമ്മിക്കുന്നവരുണ്ട്.
പ്രകൃതിയിലെ ഏതെങ്കിലും ജൈവകങ്ങളെ ഇവയ്ക്ക് അനുസ്മരിപ്പിക്കാമെങ്കിലും യഥാർഥത്തിൽ ഇവ ഒന്നിനേയും പ്രതിനിധാനം ചെയ്യുന്നില്ല.
ഹാൻസ് ആർപ്, ഹെന്റിമൂർ, ബാർബറാ ഹെപ്വർത്ത്, ബ്രാൻകുശി മുതലായ ശില്പികൾ ഈ ജൈവരൂപതത്ത്വത്തെ പിൻതുടരുന്നു.
അനലംകൃതങ്ങളും വെടിപ്പുള്ളവയുമായ ഈ രൂപങ്ങൾ ആധുനിക വാസ്തുശില്പത്തിൽ ഗണ്യമായ സ്വാധീനത ചെലുത്തുന്നു.
അമൂർത്തകലാ പ്രസ്ഥാനം ഇന്ത്യയിലും പ്രചാരം നേടിയിരുന്നു.
രണ്ടാം ലോക മഹായുദ്ധത്തിന്റെ അനന്തരഫലമായി അമേരിക്കയിൽ രൂപപ്പെട്ട 'അബ്സ്ട്രാക്റ്റ് എക്സ്പ്രഷനിസം' കലാലോകത്ത് പ്രസരണം ചെയ്ത ആശയങ്ങളാണ് ഇന്ത്യൻ ചിത്രകാരന്മാരെ അമൂർത്തതയിലേക്ക് നയിച്ചത്.
എന്നാൽ, അവർ ഭാരതീയ സാംസ്കാരിക തനിമ തങ്ങളുടെ രചനകൾക്ക് പകർന്നു നൽകുന്നതിൽ കാർക്കശ്യം പുലർത്തി.
താന്ത്രിക് ചിഹ്നങ്ങളും ജാതകക്കുറിപ്പിലെ അക്ഷരവിതാനങ്ങളും മറ്റും ചേർന്ന് രൂപപ്പെട്ട ഇന്ത്യൻ അമൂർത്തകല കെ.സി.എസ്. പണിക്കർ , പാരിസ് വിശ്വനാഥൻ , ജി.ആർ. സന്തോഷ് , എസ്.എച്ച്. റാസ തുടങ്ങിയവരുടെ, 1960-നുശേഷമുള്ള സൃഷ്ടികളിൽ കാണാവുന്നതാണ്.
ആധുനികതയിൽ
പരസ്യം, അച്ചടി, വാസ്തുശില്പം, ഗാർഹികോപകരണങ്ങൾ, വേഷവിധാനം മുതലായവയുടെ ഡിസൈനുകളിൽ അമൂർത്തകലയുടെ സ്വാധീനത ഇന്നു പ്രകടമാണ് കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമൂർത്തകല എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമൂർത്തത
രൂപം അല്ലെങ്കിൽ ശരീരം ഇല്ലാത്ത അവസ്ഥയെയാണ് അമൂർത്തത എന്നതുകൊണ്ട് ഉദ്ദേശിക്കുന്നത് .
കാലം , ദിക്ക് , ആത്മാവ് , ആകാശം , വായു തുടങ്ങിയ അമൂർത്തങ്ങൾ ഉദാഹരണങ്ങളാണ്.
പദങ്ങളെ മൂർത്തപദങ്ങളെന്നും അമൂർത്തപദങ്ങളെന്നും രണ്ടായി തർക്കശാസ്ത്രത്തിൽ തരംതിരിച്ചിട്ടുണ്ട്.
സ്ഥലങ്ങൾ, വസ്തുക്കൾ, വ്യക്തികൾ, സംഭവങ്ങൾ എന്നിവയെ സൂചിപ്പിക്കുന്ന പദങ്ങൾ മൂർത്തപദങ്ങളാണ്.
ഉദാ: ഒന്നാം ലോകയുദ്ധം മൂർത്തപദവും യുദ്ധം എന്ന പദം അമൂർത്തപദവും ആണ്.
പ്രത്യേക വ്യക്തികളെയോ വസ്തുക്കളെയോ പറ്റി പ്രതിപാദിക്കാതെ അവയുടെ വിശേഷണങ്ങളെയോ ഗുണങ്ങളെയോ മാത്രം സൂചിപ്പിക്കുന്ന പദങ്ങൾ അമൂർത്തപദങ്ങളാണ്.
ഉദാ: മാധുര്യം , കാഠിന്യം , സൌന്ദര്യം തുടങ്ങിയ പദങ്ങൾ യാതൊരു വസ്തുവിനേയും പ്രത്യേകം സൂചിപ്പിക്കുന്നില്ല.
നേരിട്ട് കാണാനോ കേൾക്കാനോ കഴിയാത്ത വസ്തുക്കളെ സൂചിപ്പിക്കുന്ന പദങ്ങളേയും അമൂർത്തപദങ്ങൾ എന്നു പറയുന്നു.
അമൂർത്തം എന്ന പദം മറ്റൊരർഥത്തിൽകൂടി ഉപയോഗിക്കാം.
ഒരു പദത്തെ അതുമായി ബന്ധപ്പെട്ട സമൂഹത്തിൽ നിന്ന് വേർപെടുത്തി പ്രതിപാദിക്കുമ്പോൾ ആ പദത്തെ അമൂർത്തപദമെന്ന് വിശേഷിപ്പിക്കാം.
മനുഷ്യൻ എന്നത് അമൂർത്തപദവും സമൂഹം എന്നത് ഈ അർഥത്തിൽ മൂർത്തപദവും ആകുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമൂർത്തത എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമൃത അറോറ ഇംഗ്ലീഷ് വിലാസം https://ml.wikipedia.org/wiki/Amrita_Arora
ബോളിവുഡിലെ ചലച്ചിത്ര രംഗത്തെ  ഒരു പ്രമുഖ നടിയാണ് അമൃത അറോറ .
( ഹിന്ദി : अमृता अरोड़ा ), (ജനനം: ജനുവരി 31, 1981).
അമൃത അറോറ ജനിച്ചത് മുംബൈയിലാണ് .
അമൃത അറോറയുടെ അമ്മ ഒരു മലയാളി ആണ്.
പിതാവ് ഒരു പഞ്ചാബിയും ആണ്.
അമൃത അറോറയുടെ സഹോദരിയും ബോളിവുഡിലെ തന്നെ പ്രമുഖ നടിയുമാണ് മലൈക അറോറ .
മലൈകയുടെ ഭർത്താവ് അർബാസ് ഖാൻ , പ്രമുഖ നടനായ സൽമാൻ ഖാനിന്റെ സഹോദരനാണ്.
ഫർദീൻ ഖാൻ അഭിനയിച്ച കിത്നെ ദൂർ കിത്നെ പാസ് എന്ന ചിത്രത്തിലൂടെയാണ് അമൃത തന്റ്റെ അഭിനയ ജീവിതം തുടങ്ങുന്നത്.
പക്ഷേ തന്റെ സിനിമ ജീവിതത്തിലെ ഒരു വിജയിച്ച ചിത്രം എന്നു പറയാനായി ആദ്യ്മായി അഭിനയിച്ച ആവാര പാഗൽ ദീവാന എന്ന ചിത്രമായിരുന്നു.
2004 ൽ ഇറങ്ങിയ ഗേൾ ഫ്രണ്ട് എന്ന ചിത്രം വളരെയധികം വിവാദങ്ങൾക്ക് ഇടയാക്കിയിരുന്നു.
രണ്ടു പെൺകുട്ടികൾ തമ്മിലുള്ള പ്രേമത്തിന്റെ കഥ പറയുന്ന ഈ ചിത്രത്തിൽ ഇഷ ഗോപികർ എന്ന നടിയോടൊപ്പമാണ് അമൃത അഭിനയിച്ചത്.
അഭിനയിച്ച ചിത്രങ്ങൾ പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് അമൃത അറോറ
അമൂൽ ഇംഗ്ലീഷ് വിലാസം https://ml.wikipedia.org/wiki/Amul ആനന്ദിലെ അമൂൽ പ്ലാന്റ്
ഇന്ത്യയിലെ ഒരു ക്ഷീരോ‌‌ൽ‌പാദക സഹകരണസംഘ പ്രസ്ഥാനമാണ്‌ അമൂൽ (AMUL-Anand Milk Union Limited).1946 ൽ സ്ഥാപിച്ച ഈ പ്രസ്ഥാനത്തിന്റെ ഉന്നതാധികാര സഹകരണ സംഘടനയായ ഗുജറാത്ത് കോപറേറ്റീവ് മിൽക് മാർക്കറ്റിംഗ് ഫെഡറേഷൻ ലിമിറ്റഡ് (GCMMF) ഗുജറാത്തിലെ 2.6 മില്ല്യൻ വരുന്ന ക്ഷീരോൽ‌പാദകരുടെ കൂട്ടുസം‌രംഭമാണ്‌ ‌.
ഈ സംഘടനയുടെ വ്യാപാരനാമമാണ്‌ വാസ്തവത്തിൽ അമൂൽ.
ഗുജറാത്തിലെ ആനന്ദിൽ സ്ഥിതിചെയ്യുന്ന ഈ സ്ഥാപനം ദീർഘകാലമായി നേട്ടമുണ്ടാകുന്ന ഒരു സഹകരണ പ്രസ്ഥാനത്തിന്റെ വിജയഗാഥക്കുദാഹരണമാണ്‌.
വികസ്വര രാജ്യങ്ങളിലെ സഹകരണ പ്രസ്ഥാനങ്ങളുടെ ഏറ്റവും നല്ല ഉദാഹരണമായും അമൂൽ വിലയിരുത്തപ്പെടുന്നു.
ഗ്രാമീണ വികസനത്തിന്റെ മാതൃകയായും അമൂൽ പാറ്റേൺ സ്വീകരിക്കപ്പെട്ടു.
ഇന്ത്യയിലെ ധവള വിപ്ലവത്തിനെ ത്വരിതപ്പെടുത്തിയതും അമൂൽ ആയിരുന്നു.
അമൂലിന്റെ വിജയ ശില്പി GCMMF ന്റെ മുൻ അധ്യക്ഷൻ വർഗീസ് കുര്യനാണ്‌ .
ഇന്ത്യയിലെ ഏറ്റവും വലിയ ഭക്ഷ്യോത്പാദക നിർമ്മാണ സ്ഥാപനമായ അമൂലിന്റെ 2006-07 കാലയളവിലെ വിറ്റുവരവ് 1050 മില്ല്യൻ അമേരിക്കൻ ഡോളറാണ്‌.
ശരാശരി ഒരു ദിവസം 10.6 മില്ല്യൻ ലിറ്റർ പാൽ ശേഖരണം നടത്തുന്ന 2.6 മില്ല്യൻ പാലുൽ‌പാദകർ ഉൾകൊള്ളുന്നതാണ്‌ അമൂൽ സഹകരണ സ്ഥാപനം.
ഇന്ത്യക്ക് പുറത്ത് മൗറീഷ്യസ് , യു.എ.ഇ , അമേരിക്ക , ബംഗ്ലാദേശ് , ഓസ്ട്രേലിയ , ചൈന , സിംഗപൂർ , ഹോങ്കോങ് , ദക്ഷിണാഫ്രിക്ക എന്നീ രാജ്യങ്ങളിലും അമൂൽ അതിന്റെ വിപണി കണ്ടെത്തീട്ടുണ്ട്.
2009 ൽ സ്റ്റോക്ഹോമിൽ നടന്ന 10-)മത് International Farm Comparison Network (IFCN) കോൺഫറസിൽ അവതരിപ്പിച്ച റിപ്പോർട്ടു പ്രകാരം ലോകത്തിലെ ഏറ്റവും 21 വലിയ ക്ഷീരവ്യവസായങ്ങളുടെ പട്ടികയിൽ അമുലും സ്ഥാനം പിടിച്ചിട്ടുൺറ്റ്.
ആനന്ദിലെ കർഷകരുടെ അവസ്ഥ
അഞ്ച് ദശാബ്ദങ്ങൾക്കപ്പുറം ഇവിടുത്തെ കർഷകരുടെ അവസ്ഥ ഇന്ത്യയിലെ മറ്റേത് കർഷകരുടെതിൽ നിന്നും വ്യത്യസ്തമായിരുന്നില്ല.
ആനന്ദിലെ അക്കാലത്തെ ഏക ക്ഷീര സംഭരണ സ്ഥാപനം ‘’പോൾസൺ ഡൈറി’’ ആയിരുന്നു.
പാൽ സംഭരണത്തിന്റെ കുത്തക പോൾസൺ ഡൈറിക്കാണന്ന് പറയാം.